**Likumprojekta**

**"Grozījumi Zemes pārvaldības likumā"**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts "Grozījumi Zemes pārvaldības likumā" (turpmāk – projekts) izstrādāts, pamatojoties uz Ministru kabineta 2017. gada 28. marta rīkojuma Nr. 141 "Par likumprojekta "Par vidēja termiņa budžeta ietvaru 2018., 2019. un 2020. gadam" un likumprojekta "Par valsts budžetu 2018. gadam" sagatavošanas grafiku" pielikuma 15. punktā doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekta mērķis ir pagarināt zemes konsolidācijas uzsākšanas termiņu par diviem gadiem.  Zemes pārvaldības likuma pārejas noteikumu 4. punkts paredz, ka Zemes pārvaldības likuma III nodaļa "Zemes konsolidācija" stājas spēkā 2018. gada 1. janvārī. Šī likuma pārejas noteikumu 5. punkta 3. apakšpunkts nosaka, ka līdz 2017. gada 31. decembrim Ministru kabinets izdod noteikumus par zemes konsolidācijas ierosināšanas un finansēšanas kārtību, par zemes konsolidācijas projekta saturu, izstrādes un īstenošanas kārtību, kā arī par kārtību, kādā nosaka zemes gabalu relatīvo novērtējumu zemes konsolidācijas vajadzībām (13. panta pirmās daļas 4. punkts).  Zemes konsolidācijas projekta ierosināšana, izstrāde un īstenošana ir plānošanas un konsultāciju process, kas atkarībā no zemes konsolidācijas mēroga un risinājumu sarežģītības var ilgt vairākus gadus. Zemes konsolidācijas izmaksas veidos administratīvie un procesa vadības izdevumi (valsts budžeta līdzekļi Valsts zemes dienesta (turpmāk – Dienests) funkciju veikšanai), kā arī zemes konsolidācijas projekta izstrādes un īstenošanas izdevumi (zemes konsolidācijas projekta dalībnieku līdzekļi, kas galvenokārt nepieciešami zemes konsolidācijas projekta un zemes kvalitatīvā novērtējuma rādītāju noteikšanas, kā arī zemes kadastrālās uzmērīšanas un īpašuma tiesību nostiprināšanas zemesgrāmatas pakalpojumu nodrošināšanai).  Dienestam šīs funkcijas nodrošināšanai valsts budžeta līdzekļi nav piešķirti, līdz ar to zemes konsolidācijas uzsākšanu ir nepieciešams atlikt līdz 2020. gada 1. janvārim, attiecīgi pagarinot iepriekš minēto Ministru kabineta noteikumu izdošanas termiņu. |
| 3. | Projekta izstrādē iesaistītās institūcijas | Tieslietu ministrija (Dienests). |
| 4. | Cita informācija | Ņemot vērā projekta steidzamību un virzību kā Ministru kabineta lietu, sabiedrības līdzdalība nav iespējama.  Paredzēts, ka projekts stāsies spēkā 2018. gada 1. janvārī.  Projekta virzība ir steidzama, jo to ir nepieciešams izstrādāt un iesniegt Ministru kabinetā saskaņā ar likumprojekta "Par vidēja termiņa budžeta ietvaru 2018., 2019. un 2020. gadam" un likumprojekta "Par valsts budžetu 2018. gadam" sagatavošanas grafiku. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts ietekmē personas, kuru īpašumā, valdījumā vai lietojumā ir zeme. Tās var būt gan privāto, gan publisko tiesību personas. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts pagarina zemes konsolidācijas procesa ieviešanu par diviem gadiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 83 181 |
| 2.1. valsts pamatbudžets | 0 | 0 | 0 | 0 | 83 181 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | -83 181 |
| 3.1. valsts pamatbudžets | 0 | 0 | 0 | 0 | -83 181 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 83 181 |
| 5.1. valsts pamatbudžets | 0 | 0 | 0 | - 83 181 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | |  |  | | --- | --- | | **Izmaksas 2020. gadā un turpmāk:** | **83 181 *euro*** | | **1. Atlīdzība {1000}** | **73 635 *euro*** | | **Atalgojums kopā {1100}** | **56 966 *euro*** | |  | Mēnešalga kopā {1110} 47 472 *euro*:  1) daļas vadītājs {35. saime, IV A līmenis, 11. algu grupa, 3. kategorija} 1 amata vieta x 1 382 *euro* alga x 12 mēneši = 16 584 *euro*;  2) vecākais metodikas eksperts {35. saime, III līmenis, 10. algu grupa, 3. kategorija} 2 amata vietas x 1 287 *euro* alga x 12 mēneši = 30 888 *euro*.  Piemaksas un prēmijas kopā {1140} 9 494 *euro*:  1) Vispārējās piemaksas 47 472 *euro* x10% = 4747 *euro*;  2) Prēmijas un naudas balvas 47 472 *euro* x10% = 4747 *euro*. | | **Darba devēja valsts sociālās apdrošināšanas obligātās iemaksas, pabalsti un kompensācijas {1200}** | Darba devēja valsts sociālās apdrošināšanas obligātās iemaksas, pabalsti un kompensācijas{1200} 16 669 *euro*:  1)Darba devēja valsts sociālās apdrošināšanas obligātās iemaksas {1210} - (atalgojums 56 966 *euro* + 2374 *euro)* x 24.09%= 14 295 *euro*;  2) Obligāto sociālo garantiju izmaksas{1220} 47 472 *euro* x 5%= 2374 *euro* | | **2. Preces un pakalpojumi {2000**}: | **9 546 *euro*** | |  | 1) pasta, telefona un citi sakaru pakalpojumi {2210}: 3 amata vietas x 29,27 *euro* (Dienesta vidējie izdevumi uz vienu nodarbināto atbilstoši faktiskajiem izdevumiem) x 12 mēn. = 1054 *euro*;  2) izdevumi par komunālajiem pakalpojumiem (apkure, ūdens un kanalizācija, elektroenerģija) {2220}: 3 amata vietas x 9,19 *euro* (Dienesta vidējie izdevumi uz vienu nodarbināto atbilstoši faktiskajiem izdevumiem) x 12 mēneši = 331 *euro*;  3) remontdarbi un iestāžu uzturēšanas pakalpojumi (iekārtu, inventāra un aparatūras remonts, tehniskā apkalpošana, apsardze, telpu uzturēšana un uzkopšana) {2240}: 3 amata vietas x 63,92 *euro* (Dienesta vidējie izdevumi uz vienu nodarbināto atbilstoši faktiskajiem izdevumiem) x 12 mēneši = 2301 *euro*;  4) informācijas tehnoloģiju pakalpojumi {2250}:  Licenču noma (standarta programmatūras uzturēšana) - 3 amata vietas x 77,14 *euro* (Dienesta vidējie izdevumi uz vienu nodarbināto atbilstoši faktiskajiem izdevumiem) x 12 mēn. = 2777 *euro;*  5) īre un noma {2261}: 3 amata vietas x 65,63 *euro* (Dienesta vidējie izdevumi uz vienu nodarbināto atbilstoši faktiskajiem izdevumiem) x 12 mēneši = 2363 *euro*;  6) citi pakalpojumi (apmācības, semināri, kvalifikācijas celšana) {2230}: Administratīvie izdevumi, t.sk. mācības – 3 amata vietas x 5,31 *euro* (Dienesta vidējie izdevumi uz vienu nodarbināto atbilstoši faktiskajiem izdevumiem) x 12 mēneši = 191 *euro*;  7) biroja preces un inventārs {2310}: Kancelejas preces (t.sk. papīrs, toneri un kārtridži, inventārs) – 3 amata vietas x 12 mēneši x 12,38 *euro* (Dienesta vidējie izdevumi uz vienu nodarbināto atbilstoši faktiskajiem izdevumiem) = 446 *euro*;  8) kārtējā remonta un iestāžu uzturēšanas materiāli {2350}: 3 amata vietas x 2,3 *euro* (Dienesta vidējie izdevumi uz vienu nodarbināto atbilstoši faktiskajiem izdevumiem) x 12 mēneši = 83 *euro*. | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Zemes konsolidācijas procesa realizēšanai Dienestam nepieciešams ikgadējais papildu finansējums 83 181 *euro* apmērā papildu funkciju veikšanai. Normatīvā akta realizēšanai Dienestam ir nepieciešamas trīs amata vietas, kuras nodrošinās zemes konsolidācijas ierosināšanu (pieprasījumu izvērtēšanu, projektu teritoriju noteikšanu, pārrunas ar institūcijām un zemes konsolidācijas dalībniekiem, līgumu sagatavošana),  kā arī zemes konsolidācijas projektu pārraudzību un koordinēšanu to izstrādes un īstenošanas posmos. Norādām, ka papildu amata vietas netiek prasītas, pamatojoties uz to, ka Dienestā, pilnveidojot maksas pakalpojumu procesus, netiks aizpildītas ilgstoši vakantās amata vietas, kuras paredzēts finansēt no maksas pakalpojumiem, bet tiks pārveidotas par amata vietām, kurām nepieciešamas budžeta dotācijas papildu funkciju veikšanai.  Jautājumu par papildus nepieciešamā finansējuma piešķiršanu 2020. gadam un turpmākajiem gadiem Tieslietu ministrijai budžeta programmā 07.00.00 "Nekustamā īpašuma tiesību politikas īstenošana" 83 181 *euro* apmērāizskatīt Ministru kabinetā likumprojekta "Par valsts budžetu 2020. gadam" un likumprojekta "Par vidēja termiņa budžeta ietvaru 2020., 2021. un 2022. gadam" sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem papildu finansējuma pieprasījumiem.  Vēršam uzmanību uz to, ka, neatbalstot papildu finansējuma piešķiršanu Dienesta Zemes pārvaldības likumā noteikto funkciju veikšanai zemes konsolidācijas procesa īstenošanā, nebūs iespējama minētā zemes pārvaldības instrumenta izmantošana zemes īpašumu teritoriālās sadrumstalotības novēršanai, kas ir viens no Latvijas ekonomiskās izaugsmes šķēršļiem. Zemes konsolidācijas projektu izstrāde un īstenošana ir nepieciešama zemes politikas mērķu sasniegšanai attiecībā uz zemes resursu efektīvu un ilgtspējīgu izmantošanu. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas, un esošās institūcijas netiks likvidētas. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Mierkalne 67038681

judite.mierkalne@vzd.gov.lv